SEAFCO มือขึ้น! คว้างานใหม่ 2 โครงการ มูลค่ารวม 245 ล้านบาท
SEAFCO มือขึ้น! คว้างานใหม่ 2 โครงการ “โครงการ KSS Mixed-Used Development - โครงการ อาคาร ที อาร์ อาร์” มูลค่ารวม 245 ล้านบาท
21 ก.ค. 2560

บริษัท ซีฟโก้ จำกัด (มหาชน) หรือ SEAFCO ระบุว่า บริษัทได้รับงานใหม่ในเดือนก.ค.60 จำนวน 2 โครงการ มูลค่ารวม 245 ล้านบาท ซึ่งยังไม่รวมภาษีมูลค่าเพิ่ม ได้แก่ งานโครงการ KSS Mixed-Used Development ที่ถนนพระราม 4 กรุงเทพมหานคร ซึ่งเป็นงานเสาเข็มเจาะ และกำแพงกันดินระบบไดอาแฟรมวอลล์ รวมค่าวัสดุ  ซึ่งเป็นงานของบริษัท เกษมทรัพย์ศิริ จำกัด กำหนดเริ่มงานต้นเดือนส.ค.60
โครงการ อาคาร ที อาร์ อาร์ ที่ถนนนราธิวาสราชนครินทร์ กรุงเทพมหานคร โดยเป็นงานเสาเข็มเจาะ รวมค่าวัสดุ ซึ่งเป็นงานของบริษัท ที อาร์ อาร์ พร็อพเพอร์ตี้ จำกัด กำหนดเริ่มดำเนินการก่อสร้างในช่วงกลางเดือนส.ค.60